REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj 06-2/96-13

8. mart 2013. godine

B e o g r a d

Z A P I S N I K

36. SEDNICE ODBORA ZA FINANSIJE, REPUBLIČKI BUDžET I KONTROLU TROŠENjA JAVNIH SREDSTAVA, ODRŽANE 8. MARTA 2013. GODINE

 Sednica Odbora je počela u 11,40 časova.

 Sednicom je predsedavala Vesna Kovač, predsednica Odbora.

 Pored predsednice, sednici su prisustvovali članovi Odbora: Zoran Antić, Veroljub Arsić, dr Milorad Mijatović, Đorđe Stojšić, Dragan Tomić i Momo Čolaković i zamenici članova Odbora: Ivan Jovanović, umesto mr Božidara Đelića, Dejan Radenković, umesto Zorana Kasalovića i Mirjana Marjanović, umesto Dušice Nikolić.

 Sednici nisu prisustvovali članovi Odbora: Vojislav Vujić, Žika Gojković, mr Božidar Đelić, Bojan Đurić, Zoran Kasalović, Dušica Nikolić, Radojko Obradović, Zoltan Pek, Radmilo Kostić i Aleksandar Senić.

 Sednici je prisustvovao i dr Vladimir Marinković, zamenik člana Odbora dr Milorada Mijatovića.

 Predsednica Odbora je predložila da se dnevni red sednice, predložen u Sazivu, dopuni sa dve tačke:

- Obrazovanje radne grupe za formiranje testa, sprovođenje testiranja, pregled testova, bodovanje i utvrđivanje rezultata testiranja kandidata za izbor predsednika i članova Republičke komisije za zaštitu prava u postupcima javnih nabavki i

- Donošenje zaključka Odbora da se dozvoli korišćenje Zakona o javnim nabavkama na testiranju.

 Odbor je većinom glasova (9 za, jedan nije glaso) usvojio ovaj predlog za dopune dnevnog reda sednice.

 Nakon utvrđivanja kvoruma, na predlog predsednice, Odbor je većinom glasova (9 za, jedan nije glasao) utvrdio sledeći

D n e v n i r e d

1. Utvrđivanje pitanja za test za proveru stručne osposobljenosti iz oblasti javnih nabavki kandidata za izbor predsednika i šest članova Republičke komisije za zaštitu prava u postupcima javnih nabavki,

2. Obrazovanje radne grupe za formiranje testa, sprovođenje testiranja, pregled testova, bodovanje i utvrđivanje rezultata testiranja kandidata za izbor predsednika i članova Republičke komisije za zaštitu prava u postupcima javnih nabavki,

3. Donošenje zaključka Odbora da se dozvoli korišćenje Zakona o javnim nabavkama na testiranju kandidata.

**Prva tačka dnevnog reda:** Utvrđivanje pitanja za test za proveru stručne osposobljenosti iz oblasti javnih nabavki kandidata za izbor predsednika i šest članova Republičke komisije za zaštitu prava u postupcima javnih nabavki

Predsednica Odbora je obrazložila način izbora 32 pitanja od 60 predloženih pitanja, koja se nalaze u zaključanoj kasi. Svaki član Odbora je predlagao po dva broja od 1 do 60, po rastućem nizu, sve do 32 predložena broja.

Odbor je jednoglasno utvrdio 32 pitanja za test za proveru stručne osposobljenosti iz oblasti javnih nabavki kandidata za izbor predsednika i članova Republičke komisije za zaštitu prava u postupcima javnih nabavki.

**Druga tačka dnevnog reda:** Obrazovanje radne grupe za formulisanje testa, sprovođenje testiranja, pregled testova, bodovanje i utvrđivanje rezultata testiranja kandidata za izbor predsednika i članova Republičke komisije za zaštitu prava u postupcima javnih nabavki

 Na predlog predsednice, Odbor je jednoglasno usvojio zaključak:

- Obrazuje se Radna grupe za formulisanje testa, sprovođenje testiranja, pregled testova, bodovanje i utvrđivanje rezultata testiranja kandidata za izbor predsednika i članova Republičke komisije za zaštitu prava u postupcima javnih nabavki, koju čine dr Milorad Mijatović, predsednik, Radojko Obradović, Dejan Radenković, dr Vladimir Marinković i Đorđe Stojšić, članovi.

**Treća tačka dnevnog reda:** Donošenje Zaključka Odbora da se dozvoli korišćenje Zakona o javnim nabavkama na testiranju

Predsednica Odbora je predložila da se, s obzirom na to da testiranje traje samo 1 sat i da se i na ispitu za sticanje sertifikata za službenika za javne nabavke može koristiti Zakon o javnim nabavkama, koji je nov zakon, dozvoli kandidatima da koriste tekst ovog zakona na testiranju.

 Odbor je većinom glasova (8 za, dva člana Odbora nisu glasala) usvojio Zaključak:

- Dozvoljava se korišćenje teksta Zakona o javnim nabavkama na testiranju kandidata za izbor predsednika i članova Republičke komisije za zaštitu prava u postupcima javnih nabavki.

 Sednica je zaključena u 12,30 časova.

Na sednici Odbora je vođen tonski zapis.

ZA SEKRETAR-a ODBORA PREDSEDNIK ODBORA

 Milena Sandić Vesna Kovač